Avainsanat

Tiivistelmä



Avainsanat

1. Euroopan unionin oikeus – Tulkinta – Menetelmät – Kirjaimellinen, systemaattinen ja teleologinen tulkinta

2. Henkilöiden vapaa liikkuvuus – Sijoittautumisvapaus – Palvelujen tarjoamisen vapaus – Työntekijät – Ammattipätevyyden tunnustaminen – Direktiivi 2005/36 – Koulutuksesta annettavien asiakirjojen yleinen tunnustamisjärjestelmä – Oikeus ryhtyä harjoittamaan arkkitehdin ammattia – Edellytykset – Sellaisen koulutuksesta annetun asiakirjan haltija, jota ei ole lueteltu liitteessä V olevassa 5.7.1 kohdassa – Erityinen ja poikkeuksellinen syy – Kumulatiiviset edellytykset

(Euroopan parlamentin ja neuvoston direktiivin 2005/36 10 artiklan c kohta ja liitteessä V oleva 5.7 kohta)

3. Henkilöiden vapaa liikkuvuus – Sijoittautumisvapaus – Palvelujen tarjoamisen vapaus – Työntekijät – Ammattipätevyyden tunnustaminen – Direktiivi 2005/36 – Koulutuksesta annettavien asiakirjojen yleinen tunnustamisjärjestelmä – oikeus ryhtyä harjoittamaan arkkitehdin ammattia – Käsitteen ”erityinen ja poikkeuksellinen syy” ulottuvuus

(Euroopan parlamentin ja neuvoston direktiivin 2005/36 10 artiklan c alakohta)

4. Henkilöiden vapaa liikkuvuus – Sijoittautumisvapaus – Palvelujen tarjoamisen vapaus – Työntekijät – Ammattipätevyyden tunnustaminen – Direktiivi 2005/36 – Koulutuksesta annettavien asiakirjojen yleinen tunnustamisjärjestelmä – Käsite ”arkkitehti” – Perusteet

(Euroopan parlamentin ja neuvoston direktiivin 2005/36 10 artiklan c alakohta)

Tiivistelmä

1. Ks. tuomion teksti.

(ks. 26 kohta)

2. Ammattipätevyyden tunnustamisesta annetun direktiivin 2005/36, sellaisena kuin se on muutettuna asetuksella N:o 279/2009, 10 artiklan c alakohtaa on tulkittava siten, että hakijan, joka haluaa hyötyä tämän direktiivin III osaston I luvussa säädetystä koulutuksesta annettavien asiakirjojen tunnustamisen yleisestä järjestelmästä, täytyy paitsi olla sellaisen koulutuksesta annetun asiakirjan haltija, jota ei mainita liitteessä V olevassa 5.7.1 kohdassa, myös osoittaa ”erityisen ja poikkeuksellisen syyn” olemassaolo.

(ks. 38 kohta ja tuomiolauselman 1 kohta)

3. Ammattipätevyyden tunnustamisesta annetun direktiivin 2005/36, sellaisena kuin se on muutettuna asetuksella N:o 279/2009, 10 artiklan c alakohtaa on tulkittava siten, että tässä säännöksessä tarkoitettu käsite ”erityinen ja poikkeuksellinen syy” viittaa olosuhteisiin, joiden vuoksi hakija ei ole tämän direktiivin liitteessä V olevassa 5.7.1 kohdassa mainitun asiakirjan haltija, eikä mainittu hakija voi vedota siihen, että hänellä on ammattipätevyys, joka antaa hänelle hänen lähtöjäsenvaltiossaan mahdollisuuden harjoittaa muuta ammattia kuin sitä, jota hän aikoo harjoittaa vastaanottavassa jäsenvaltiossa.

Lisäksi ”erityinen ja poikkeuksellinen syy” voi kattaa sekä mahdollisista institutionaalisista ja rakenteellisista esteistä johtuvat olosuhteet, jotka aiheutuvat kyseisen jäsenvaltion konkreettisesta tilanteesta, että hakijan henkilökohtaiseen tilanteeseen liittyvät olosuhteet.

(ks. 43 ja 45 kohta sekä tuomiolauselman 2 kohta)

4. Ammattipätevyyden tunnustamisesta annetun direktiivin 2005/36, sellaisena kuin se on muutettuna asetuksella N:o 279/2009, 10 artiklan c alakohtaa on tulkittava siten, että tässä säännöksessä tarkoitettu arkkitehdin käsite on määriteltävä ottaen huomioon vastaanottavan jäsenvaltion lainsäädäntö, eikä siinä siten välttämättä vaadita, että hakijalla on koulutus ja kokemus, jotka ulottuvat paitsi rakennussuunnitteluun, rakennustarkastukseen ja rakentamiseen liittyvään tekniseen toimintaan, myös luovaan ja taloudelliseen rakennussuunnitteluun, kaupunkisuunnitteluun tai historiallisesti arvokkaiden rakennusten suojeluun liittyvään toimintaan.

(ks. 51 kohta ja tuomiolauselman 3 kohta)